มารีวิวต่อกับร้านอาหารอีกร้านบนห้าง ซึ่งเป็นการนัดหมายเจอะเจอกับตะกละแกงค์ เพื่อนที่รู้จักกันทางเว็บบล็อกค่ะ เนื่องด้วยเพื่อนคนหนึ่งของกลุ่มจะกลับถิ่นฐานบ้านเกิด ก็เลยทำการนัดหมายกันบ่อยนิดหนึ่ง ประกอบกับเพื่อนอีกคนลงมาจากเชียงใหม่ ก็เลยนัดหมายกันไป ณ ที่แห่งนี้ เทอร์มินัล 21 นั่นเองค่ะ

สำหรับร้านนี้จะอยู่ที่ชั้นห้าของห้างนะคะ ขึ้นบันไดเลื่อนไปปุ๊บ ให้หันหน้าไปทางถนนสุขุมวิท แล้วเดินไปทางขวาก็จะเจอร้านนี้อยู่ค่ะ หน้าตาร้านก็ตามภาพเลยฮับ

จะเห็นว่ามีโซนที่ติดกับกระจกให้ดูวิวด้วยนะคะ


เมนูค่ะ ราคาก็ตามร้านและบนห้างอะนะคะ หุๆ

จะเห็นว่ามีบอกด้วยว่าเผ็ดระดับไหน (ตามจำนวนพริกฮับ) เพราะงั้นก็สั่งมาตามความชอบกินเผ็ดมาก-น้อยของตัวเองได้เลยนะคะ

สั่งน้ำดื่ม (ยี่ห้อของร้านเองซะด้วย) มาล้างปากรอ อิอิ

เมนูนี้ใครมาที่นี่แล้วไม่สั่ง เพื่อนบอกว่า ผิดผี (เง่อ) ข้าวหน้าไข่ข้นค่ะ สองคนสั่งไข่ข้นกุ้ง

คนหนึ่งสั่งไข่ข้นแฮม คนสั่งทั้งสองปลาบปลื้มเป็นที่ยิ่ง (มันทำยังไงเนี่ย ไอ้เมนูนี้เนี่ย)

แต่เราชิมแล้ว เราชอบข้าวไข่ข้นกุ้งมากกว่านะคะ

เราว่ามันหอมกว่าแหละ เลยให้คะแนนเยอะกว่าหน่อยหนึ่ง แฮ่

ต่อไปปอเปี๊ยะแฮมชีสค่ะ ทอดมาได้กรอบดี ชีสก็ยังมาแบบเต็มๆ อยู่ (ทอดยังไงไม่ให้ชีสละลายไปได้หมดฟระ?) อร่อยในระดับหนึ่งค่ะ

ต่อด้วยต้มแซ่บกระดูกหมูอ่อน รสจัดดีค่ะ อร่อยทีเดียว

จานนี้กุ้งคั่วพริกขี้หนูสวน อร่อยค่ะ หอมพริกขี้หนูสวน กุ้งสดดี อร่อยค่ะจานนี้

ยิ่งถ้าชอบเผ็ดๆ กินควบกับพริกเป็นเม็ดๆ ด้วยนี่ แซ่บเวอร์ค่ะ 

ปิดท้ายด้วยยำถั่วพูค่ะ หอมดีนะคะ แต่กะทิน้อยไปหน่อยอะค่ะ แหะๆ

วันนั้นหมดไปกันทั้งสิ้น 717 บาทค่ะ ตกคนละไม่ถึงสองร้อย (ไปกันสี่คน แหะๆ) ก็ถือว่าโอเคอยู่นะคะสำหรับราคานี้


สรุปแล้ววันนั้นถือว่าเมนูที่สั่งมาส่วนใหญ่อร่อยอยู่ค่ะ มีบางจานที่ขาดโน่นนิดนี่หน่อย (ในเรื่องของรสชาติ) แต่ก็โอเคค่ะ ราคาอาจจะสูง แต่พอหารๆ กันจริงๆ แล้วก็ไม่หนักหนามากนักนะคะ